a8 C. PLINII HIST. NAT. LIB. XXXV. 



narium. Spectata est et in aede Fidei in Capitolio imago 

 senis cum lyra puerum docentis. Pinxit et aegrum sine 

 fine laudatum. Qua in arte tantum valuit, ut Atta- 

 lusrex unam tabulam ejus centum talentis misse tra- 

 datur. 



Simul, ut dictum est, et Protogenes floruit. Patria ei 

 Gaunus, gentis Rhodiis subjectae. Summa paupertas ini- 

 tio , artisque summa intentio , et ideo minor fertilitas. 

 Quis eum docuerit , non putant constare. Quidam et na- 

 ves pinxisse usque ad annum quinquagesimum : argu- 

 mentum esse , quod quum Athenis celeberrimo loco Mi- 

 nervae delubri propylaeon pingeret, ubi fecit nobilem 

 Paralum , et Hammoniada , quam quidam Nausicaam 

 vocant , adjecerit parvulas naves longas in iis , quae pi- 

 ctores parerga appellant : ut adpareret a quibus initiis 

 ad arcem ostentationis opra sua pervenissent. Palmam 

 habet tabularum ejus lalysus, qui est Romae, dicatus in 

 templo Pacis : quem quum pingeret , traditur madidis 

 lupinis vixisse, quoniam simul famem sustinerent et si- 

 tim , ne sensus nimia dulcedine obstrueret. Huic picturae 

 quater colorem induxit, subsidia injuriae et vetustatis, 

 ut decedente superiore inferior succederet. Est in ea ca- 

 nis mire factus, ut quem pariter casus pinxerit. Non ju- 

 dicabat se exprimere in eo spumam anbelantis, quum 

 in reliqua oiniii parte ( quod diffieillimum erat ) sibi 



